text: Slut med nat-tisseri
  24 september 2015 kl. 17.06
  Mænd er vilde med at lære, hvordan de kan undgå nat-tisseri.
  Træt af nat- og sjattisseri, mand?
  Det hedder et kursus i Vejle, og det er en kæmpesucces.
  - Mange mænd må løbe på toilet fem til seks gange om natten. Nogle køber ikke bukser i butikker, fordi de er bange for at dryppe i dem. Andre føler sig tvunget til at blive hjemme fra fester. Men den slags problemer kan ofte reduceres med enkle øvelser, siger Henning Møller Andersen, som er instruktør på holdet.
  I de fire år, Idræt i Dagtimerne har afholdt kurset, er ventelisterne blevet længere og længere, fortæller Lars Damgaard, der er leder af Idræt i Dagtimerne.
  